ወዲ 36 ዓመት ኪም ጆንግ-ኡን፡ ኣወዳት ከም ዘለዎ ዝግለጽ እኳ እንተኾነ ኣዝዮም ንኣሽቱ እዮም። ሰለስተ ቆልዑ ከም ዘለዎን እቲ ዝዓበየ ወዲ/ጓል 10 ዓመት ምዃኑ ይንገር። ንትምህርታት ኪም ዝዕቅብ፡ ምስ ናይ ቬትናም ዝመሳሰል፡ ሓደ ናይ መሪሕነት ጉጅለ ክቕልቐል ከም ዝኽእል ይግመት። ነቲ ኩነታት ብቐረባ ዝከታተልዎ ወገናት፡ መን ነቶም ቁልፊ መዝነታት ከም ዝሕዞም ብዜናን ካልእ ምንጭታትን ይከታተሉ እኳ እንተለው፡ ብዛዕባ ክውንነት ምዝራብ ከጸግሞም እዩ። ብዘይካ'ዚ ሓደ ሓደ ግዜ፡ ምክትላት ልዕሊ እቶም ናይ መዓርግ ሽመት ዘለዎም ሰባት ሓይሊ ክህልዎም ይኽእል እዩ። እዚታት ኹሉ፡ ነቲ ግምታት ኣጸጋሚ ይገብሮ። ብህይወት ዘለው ሰለስተ ደቂ ኪም ምንጪ ስእሊ, Patrick Semansky - Pool /Getty Images መግለጺ ስእሊ, እታ እንኮ ኣባ ላዕለዋይ መሪሕነት እትርከብ ኪሞ ዮ-ጆንግ ኪም ጆንግ ኡን ካብቲ መዝነት ምስ ዝእለ ኣብ ፖለቲካዊ መስርሕ ሰሜን ኮርያ ክሳተፉ ዝኽእሉ ሰለስተ ደቂ ኪም ኣለው። ኩላቶም ግና ነቲ ንመሪሕነት እቲ ስድራ ከየቐጽሉ: ድሩትነት ኣለዎም። ኪሞ ዮ-ጆንግ፡ ንኪም ጆንግ-ኡን ዓባይ ሓፍቱ እያ። ንሳ ካብ ብንእሽቶኣ ኣብ ፖለቲካ ብዝነበራ ተገዳስነት ብኣቡኣ ፍትውቲ እያ ነይራ። ምስ ሓዋ'ውን ቅርበት ኣለዋ። ኣብ ሲንጋፖር ዝተኻየደ ርክብ ትራምፕን ኪምን፡ ሓዋ ክታሙ ኣብ ዘንበረሉ እዋን ብርዒ ኣቐቢላቶ እያ። ኣብ ዝቐጸለ ኣብ ሃኖይ ቬትናም ኣብ ዝተገብረ ርክብ እውን ተረኺባ ነይራ። ድሕሪ እቲ ርክብ ግና ሽመታ ዝተቐንጠጠት እያ ትመስል። ካብ ኣኼባታት ናይቲ ፖሊሲ ዝሕንጽጽ ኣካል፡ ኮምሽን ጉዳያት ወጻኢ ተገሊላ እያ። ግና ኣባል ፖሊት ቢሮን ክፍሊ ፕሮፖጋንዳን እያ። ጓል ኣንስተይቲ ብምዃና ግና ኣብታ ብሰብኡት ክትምራሕ ዝጸንሐት ሃገር፡ ነቲ ላዕለዋይ መዝነት ካብ ምጭባጥ ክዕንቅፋ ከም ዝኽእል ይግመት። ሰሜን ኮርያ ኣዝዩ ብዝሓለፈ መልክኡ ኣባታዊ (ሰብኡት ዝገነንሉ) ሃገር እያ። እቲ ካልኣይ ኪም ጆንግ-ቹል እዩ። እዚ'ውን ንኪም ጆንግ-ኡን ዓቢይ ሓው እኳ እንተኾነ፡ ፍጹም ኣብ ፖለቲካ ዝንባለ ዘለዎ ኣይመስልን። እቲ ናይ መወዳእታ፡ ኪም ፕዮንግ-ኢል ኮይኑ፡ መራሒ ሰሜን ኮርያ ነበር ኪም ጆንግ-ኢል ብኣቦ ሓው እዩ። ንሱ ተካኢ ናይ ኣብኡ ኪም ኢል-ሱንግ ክኸውን ኣዲኡ ብዙሕ ጽዒራ እኳ እንተነበረት ኣይሰለጣን። ኪም ጆንግ-ኢል ጽልውኡ እናሓየለ ምስመጸ ንኪም ፕዮንግ-ኢል ካብቲ ጸወታ ገሊፍዎ እዩ። ኪም ፕዮንግ-ኢል ኣብ 1979 ናብ ተላኢኹ ኣብ ዝተፈላላየ ሃገራት ኣምባሳደር ኮይኑ ድሕሪ ምስራሕ ኣብ ዝሓለፈ ዓመት እዩ ናብ ሰሜን ኮርያ ተመሊሱ። ስለዚ ኣብ ፖለቲካ ፕዮንግያንግ እኹል ደገፍ ረኺቡ ናብ መሪሕነት ናይ ምምጻእ ተኽእሎኡ ሒደት እዩ። ኣብዚ እዋን ኣብ ሰሜን ኮርያ: ካልኣይ ዝሓየለ ሰብ ምንጪ ስእሊ, ALEXANDER NEMENOV/AFP via Getty Images መግለጺ ስእሊ, ፍሉይ ልኡኽ ኪም ጆንግ-ኡን ቾእ ርዮንግ-ሃኤ (የማን) ኣብ ዘመን ኪም ጆንግ-ኡን ማእከላይ ተራ ዝጸንሐም ካልኦት ሰባት ኣለው፤ እንተኾነ ግና ካብኣቶም እወንታዊ ዝምድና ክፈጥሩ ዝኽእሉን ንሓድሕዶም ዝወዳደሩን ምልላይ ኣጸጋሚ እዩ። ቾእ ርዮንግ-ሃኤ ኣብ ትሕቲ ኪም ጆንግ-ኡን ብዝተፈላለየ መድረኻት ሓሊፉ እዩ። ድሕሪ ሒደት ማዕበላት ናይ ምውራድን ምድያብን፡ ኣብዚ እዋን ፕረዚደንት ናይ ፖሊት ቢሮን ምክትል ኣቦ መንበር ኮምሽን ጉዳያት ወጻኢን እዩ። ኣብ ዝሓለፈ ዓመት፡ ድሕሪ 20 ዓመታት ሓድሽ ፕረዚደንት እቲ ኮሚሽን ኮይኑ ብምምዛዙ ኣብ ዓለምለኻዊ መድረኻት ንሰሜን ኮርያ ወኪሉ ይሳተፍ ኣሎ። ቾእ፡ ኣብ ሰራዊትን ካልእ ውድባትን ላዕለዋይ መዝነት ዝነበሮ እዩ። ንሱ ኣብ ሰሜን ኮርያ ካልኣይ ዝሓየለ ሰብ ክኸውን ይኽእል እዩ። ልዑል ፖለቲካዊ መዝነት ዘለዎ ኣዛዚ ስልያ ምንጪ ስእሊ, Olivier Douliery-Pool/Getty Images መግለጺ ስእሊ, ካልእ ኪም ዮንግ-ቾል ኣብ ኣሜሪካ ምስ ፕረዚደንት ትራምፕ ካልእ ኪም ዮንግ-ቾል እዩ። እዚ ጀነራል፡ ምስ ጸሓፊ ጉዳያት ኣሜሪካ ማይክ ፖምፐዮ ተደጋጋሚ ርክብ ብምክያድ፡ ንርክብ ትራምፕን ኪምን መገዲ ዝጸረገ እዩ። ንሱ ነቲ ምስ ደቡብ ኮርያ ዝህሉ ዝምድናተት ዝከታተል ክፍልን ሬኮናይሳንስ ጀነራል ቢሮ ዝበሃል ዋና ኣሃዱ ስለያ እታ ሃገርን ይመርሕ። እቲ ምስ ኣሜሪካ ዝተገብረ ዘተ ድሕሪ ምፍሻሉ መዓርጉ ለጠቕ ኢሉ እኳ እንተጸንሐ፡ እዚ ኣዛዚ ንነዊሕ ክጉሰይ ኣይከኣልን። ካልእ ኪም ጃእ-ርዮንግ እዩ። ኣባል ኮምሽን ጉዳያት ወጻኢን ቀዳማይ መራሒ ካቢነን እዩ። ንሱ ኢንዱስትሪተት ብምምራሕ ዝፍለጥ ኮይኑ ኣመሓዳሪ ናይታ ማእከል ናይ ወትሃደራዊ ኢንዱስትሪ ዝኸነት ዝተነጸለት ዞባ ኮይኑ ንነዊሕ ሰሪሑ እዩ። እዚ ማለት ኣብ ፕሮግራማት ኒኩሌር እታ ሃገር ብቐረባ ተሳታፊ እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
